27 ફેબ્રુઆરીના રોજ જ્યારે નાગાલેન્ડના લોકો મતદાન કરશે ત્યારે તે મતદાન જુદા જુદા રાજકીય પક્ષો વચ્ચેની ફક્ત લડાઇ જ નહીં હોય પરંતુ ઉતાવળ અને સિદ્ધાંતો વચ્ચેની પણ એક પ્રકારની લડાઇ હશે. ગત 29 જાન્યુઆરીના રોજ વિવિધ રાજકીય પક્ષો વચ્ચે એક સંમતિ કરાર થયો હતો જેમાં નાગા લોકોના ભાવિ દરજ્જા અંગે કેન્દ્ર સરકાર અને નાગાલેન્ડ લોકો વચ્ચે કોઇ સમાધાન ન થાય ત્યાં સુધી ચૂંટણીઓનો બહિષ્કાર કરવાની સંમત્તિ દર્શાવવામાં આવી હતી. જો કે થોડા જ દિવસોમાં તે બહિષ્કારનું સુરસુરિયું થઇ ગયું હતું. સંમતિ કરાર ઉપર હસ્તાક્ષર કરનાર ભારતીય જનતા પાર્ટીના નેતૃત્વમાં તમામ રાજકીય પક્ષોએ તેઓને ભેગાં અને એક કરનાર સિદ્ધાંતને અભરાઇએ ચઢાવી દેવાનું ઉચિત માન્યું અને તેના બદલામાં ઉતાવળનો માર્ગ પસંદ કર્યો. 1998માં જેમ બાય ડિફોલ્ટ વિજય મળી ગયો હતો તેમ કોઇપણ પક્ષને વિજય મળી જાય તે બાબતનું જોખમ ઉઠાવવા કોઇ રાજકીય પક્ષ તૈયાર નહોતો. યાદ રહે કે 1998માં કોંગ્રેસ તમામ બેઠકો ઉપર ચૂંટણી લડ્યા વિના જ વિજેતા જાહેર થઇ હતી.